Ka mo gae Basi o be a bowa mašegogare goba a sa boe. O be a phela ka go swara batho poo. Go be go sa hlake gabotse gore sethunya seo a bego a se ntšha ka go ponya ga leihlo e be e le sa nnete, gona e le sa mang. Ba bantši ba be ba kgolwa gore o šika ka sethunya sa tatagwe, Setšene Makhado. Ba bangwe ba be ba belaela ba re sethunya seo ke sa go bapadiša eupša go se yo a ka lekago go kgonthišiša taba yeo ka bophelo bja gagwe. Ge a šupa motho wa gagwe ka sona a re: "hands up! " goba "your money or your life" batho ba kgobe ba be ba emišetša diatla godimo gomme Basi a laela "bafana" ba gagwe go setšha batho bao le go ba hula. LeSoSo: Ee. Akere bona ga ba tsebe ge rena maikemišetšomagolo e le go beakanya maemo a Afrka Borwa lefaseng Bona ba tseba re swanetše go phethagatša dinyakwa tša bona tša tšatši ka tšatši. Go felela fao?